== Historie ==
Begrebet blev grundlagt af de græske [[Filosofi|filosoffer]] Platon og Aristoteles i 300-400 tallet f.Kr. De har dog hver især deres syn på mimesis.<ref>Melberg, Arne: ’Mimesis’ (oversat af Lasse Horne Kjældgaard) i: ''Litteratur: introduktion til teori og analyse (red.)'' Kjældgaard, Lasse Horne, 2013. 2. udgave. Aarhus Universitetsforlag. s. 193</ref> I [[Staten (Platon)|Staten]] lader Platon [[Sokrates]] fremføre en kritik af kunsten og litteraturen, fordi de er mimetiske. Kunsten efterligner [[Fænomen|fænomenerne]], det, der allerede eksisterer, og fjerner sig derved fra den ideale verden.<ref name="DSS"/><ref name="Melberg192">Melberg, Arne: ’Mimesis’ (oversat af Lasse Horne Kjældgaard) i: ''Litteratur: introduktion til teori og analyse (red.)'' Kjældgaard, Lasse Horne, 2013. 2. udgave. Aarhus Universitetsforlag. s. 192</ref> Gennem sit talerør, Sokrates, kritiserer Platon den græske digter [[Homer]] for at benytte sig af mimesis i sit [[Epos|episke digt]] [[Iliaden]]. Homer beretter sjældent selv, men lader karaktererne fortælle og fremsætte tanker. Platon foretrækker derimod genfortælling frem for den mimetiske efterligning hvor karakterne selv beretter.<ref name="Melberg192"/> Genfortællingen kalder Platon diegetisk.
Filosofi Litteratur Kunst Kultur Videnskab Humaniora Uddannelse